**pakeistas**

**projektas**

**reg. Nr. T-83**

**2.4.darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **dėl TAKSI STOTELIŲ ĮRENGIMO PASVALIO RAJONO SAVIVALDYBĖS TERITORIJOJE TVARKOS APRAŠO PATVIRTINIMO** |

|  |  |  |
| --- | --- | --- |
| 2020 m. balandžio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos 6 straipsnio 32 dalimi, 16 straipsnio 4 dalimi, 18 straipsnio 1 dalimi, Keleivių vežimo už atlygį lengvaisiais automobiliais pagal užsakymą ir lengvaisiais automobiliais taksi taisyklių, patvirtintų Lietuvos Respublikos susisiekimo ministro 2012 m. sausio 27 d. įsakymu Nr. 3-80 „Dėl Keleivių vežimo už atlygį lengvaisiais automobiliais pagal užsakymą ir lengvaisiais automobiliais taksi taisyklių patvirtinimo“ (Lietuvos Respublikos susisiekimo ministro 2020 m. sausio 2 d. įsakymo Nr. 3-3 redakcija), 13 punktu, Pasvalio rajono savivaldybės taryba nusprendžia:

1. Patvirtinti taksi stotelių įrengimo Pasvalio rajono savivaldybės teritorijoje tvarkos aprašą (pridedama).
2. **Pripažinti netekusiu galios Pasvalio rajono savivaldybės tarybos 2012 m. gruodžio 27 d. sprendimą Nr. T1-260 „Dėl naudojimosi taksi stotelėmis Pasvalio rajono savivaldybės teritorijoje tvarkos patvirtinimo“.**

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

parengė

Vietinio ūkio ir plėtros skyriaus mentorius

Kęstutis Klivečka,

tel. Nr. (8 451 54 128), el.p. k.klivecka@pasvalys.lt

2020-04-09

Suderinta DVS Nr. RTS-

PATVIRTINTA

Pasvalio rajono savivaldybės tarybos

2020 m. balandžio d. sprendimu Nr. T1-

**TAKSI STOTELIŲ ĮRENGIMO PASVALIO RAJONO SAVIVALDYBĖS TERITORIJOJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Taksi stotelių įrengimo Pasvalio rajono savivaldybės teritorijoje tvarkos aprašas (toliau – Tvarkos aprašas) nustato taksi stotelių Pasvalio rajono savivaldybės teritorijoje, įrengimo ir lengvųjų automobilių taksi vežėjų naudojimosi jomis tvarką.

2. Šiame apraše vartojamos sąvokos suprantamos taip, kaip apibrėžta Lietuvos Respublikos kelių transporto kodekse, Kelių eismo taisyklėse, patvirtintose Lietuvos Respublikos Vyriausybės 2002 m. gruodžio 11 d. nutarimu Nr. 1950 „Dėl Kelių eismo taisyklių patvirtinimo“ (Lietuvos Respublikos Vyriausybės 2014 m. spalio 3 d. nutarimo 1086 redakcija) (su visais aktualiais pakeitimais) (toliau – KET).

**II SKYRIUS**

**TAKSI STOTELIŲ ĮRENGIMAS**

3. Taksi stotelėse turi būti įrengtas kelio ženklas „Taksi stotelė“, kuriame gali būti nurodytas stotelės pavadinimas. Po ženklu gali būti tvirtinama lentelė su papildoma informacija keleiviams (pvz., išrašas iš šių taisyklių, informacija apie taksi užsakymą, leidžiamų stovėti taksi skaičius ir pan.).

4. Taksi gali stovėti ir bet kurioje Pasvalio, Joniškėlio miestų vietoje, jeigu to nedraudžia KET.

5. Taksi stotelių įrengimą organizuoja Pasvalio rajono savivaldybės administracija, atsižvelgdama į jų poreikį.

6. Vežėjai, pageidaujantys taksi stotelės įrengimo, motyvuotu prašymu turi kreiptis į Pasvalio rajono savivaldybės administraciją. Savivaldybės administracija pateiks prašymą nagrinėti Eismo saugumo komisijai. Prašymas nagrinėjamas teisės aktų nustatyta tvarka ir terminais.

7. Pasvalio rajono savivaldybės administracijos Eismo saugumo komisijai pritarus taksi stotelės įrengimui, nurodomąjį kelio ženklą Nr. 549 „Taksi stotelė“ Savivaldybei priklausančiame vietinės reikšmės kelyje (gatvėje) įrengia ir prižiūri atitinkama seniūnija.

**III SKYRIUS**

**TAKSI VEŽĖJŲ NAUDOJIMASIS TAKSI STOTELĖMIS**

8. Pasvalio rajono savivaldybės teritorijoje įrengtomis taksi stotelėmis turi teisę naudotis visi vežėjai, turintys teisės aktų nustatyta tvarka išduotą leidimą vežti keleivius lengvuoju automobiliu taksi.

9. Keleiviai į taksi priimami taksi stotelėse arba ten, kur sustoti nedraudžia KET.

10. Jeigu taksi stotelėje nurodytas galimas stovėti automobilių skaičius, stotelėje gali stovėti tiek taksi, kiek nurodyta vietų. Kiti atvykę taksi neturi teisės joje sustoti.

11. Neužimtų taksi vairuotojai taksi stotelėse sustoja pagal eilę.

12. Vairuotojai laukti keleivių privalo sėdėdami prie taksi vairo. Pasirinkti keleivius savo nuožiūra vairuotojams draudžiama.

**IV SKYRIUS**

**BAIGIAMOSIOS NUOSTATOS**

13. Tvarkos aprašas yra keičiamas, pripažįstamas netekusiu galios Pasvalio rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**DĖL TAKSI STOTELIŲ ĮRENGIMO PASVALIO RAJONO SAVIVALDYBĖS TERITORIJOJE TVARKOS APRAŠO PATVIRTINIMO**

Pasvalys

2020-04-09

1. **Problemos esmė**.

*Sprendimo tikslas:*

Vadovaujantis Lietuvos Respublikos susisiekimo ministro 2020-01-02 įsakymu Nr. 3-3 „Dėl Lietuvos Respublikos susisiekimo ministro 2012-01-27 įsakymo Nr. 3-80 „Dėl keleivių vežimo už atlygį lengvaisiais automobiliais ir lengvaisiais automobiliais taksi taisyklių patvirtinimo“ pakeitimo pakeistų Keleivių vežimo už atlygį lengvaisiais automobiliais pagal užsakymą ir lengvaisiais automobiliais taksi 13 punktu, patvirtinti taksi įrengimo stotelių Pasvalio rajono savivaldybės teritorijoje tvarkos aprašą.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Pagrindinis projekto tikslas– pagerinti Keleivių vežimo už atlygį lengvaisiais automobiliais pagal užsakymą ir lengvaisiais automobiliais taksi aptarnavimą ir užtikrinti saugų eismą.

**3.** **Skaičiavimai, išlaidų sąmatos, finansavimo šaltiniai.**

Nebus

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Pasvalio rajono savivaldybės administracija

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Vietinio ūkio ir plėtros skyriaus mentorius Kęstutis Klivečka